Edward Charles Pickering

Den Edward Charles Pickering, gebuer den 19. Juli 1846 zu Boston, a gestuerwen den 3. Februar 1919 zu Cambridge am Massachusetts, war en US-amerikaneschen Astronom a Physiker. Säi Brudder war de William Henry Pickering.

Zesumme mam Hermann Karl Vogel entdeckt de Pickering déi éischt Zwillingsstären, déi nëmme spektroskopesch identifizéiert konnte ginn. Hien huet d'Schrëft Elements of Physical Manipulations (2 vol., 1873–76) publizéiert.

Seng Aarbechten hu sech gréisstendeels mat der Stärenphotometrie beschäftegt. Am Joer 1884 publizéiert hien d'„Harvard Photometry“, an 1903 den éischte fotografesche Stärenatlas.

Hie war Direkter vum Harvard College Observatoire. Ënner senger Opsiicht gouf och vun 1918 un, d'Publikatioun vum Henry-Draper-Katalog ugefaangen.

Am Harvard Observatoire beschäftegt hie vill Fraen, dorënner Annie Jump Cannon, Williamina Fleming, Henrietta Swan Leavitt, an d'Antonia Maury. Dës Fraen, déi ënner de Wëssenschaftler als de „Pickerings Harem“ bekannt waren, hu vill wichteg astronomesch Entdeckunge gemaach.

De Pickering huet Goldmedail vun der Royal Astronomical Society am Joer 1886 an nach eng Kéier am Joer 1901 krut. D'Henry Draper Medal gouf him 1888 iwwerreecht an d'Bruce Medail krut hien am Joer 1908.

E Krater um Äerdmound ass no him a sengem Brudder William Henry Pickering genannt. Geneesou wéi den Asteroid Pickeringia.
 Kuckt och 

 Um Spaweck 
 Verëffentlechunge vum E. C. Pickering am Astrophysics Data System
 Websäit iwwer den Edward Charles Pickering op Klima-Luft.
Noriff
  AN 208 (1919) 133/134
  JRASC 13 (1919) 160
  MNRAS 80 (1920) 360

Kategorie:Gebuer 1846
Kategorie:Gestuerwen 1919
Kategorie:US-amerikanesch Physiker
Kategorie:US-amerikanesch Astronomen
Kategorie:Goldmedail vun der Royal Astronomical Society
Kategorie:Bruce Medail
Kategorie:Henry Draper Medal
Kategorie:Rumford-Präis
Kategorie:Jules-Janssen-Präis
Kategorie:Persounen, déi den Uerde Pour le Mérite an der Friddensklass kruten